# Arkadij in Boris Strugacki

### Iz Wikipedije, proste enciklopedije

Arkadij Natanovič Strugacki (rusko Арка́дий Ната́нович Струга́цкий) * 28. avgust 1925, Batumi, Sovjetska zveza (danes Gruzija), † 12. oktober 1991, Sankt-Peterburg in Boris Natanovič Strugacki (Бори́с Ната́нович Струга́цкий), * 15. april 1933, Leningrad, ruska pisatelja in scenarista.

## [uredi] Življenje in delo

Slika:Arkady Strugatsky scan.jpg
Arkadij Natanovič Strugacki

Brata Strugacki (бра́тья Струга́цкие), kakor ju po navadi imenujejo, veljata za klasika sodobne znanstvenofantastične in socialne književnosti in sta najbolj znana pisatelja te književne zvrsti v nekdanji Sovjetski zvezi. Občuduje ju mnogo privržencev. Nanju je vplivalo delo ruskega paleontologa, tafonomista in pisatelja ZF Ivana Antonoviča Jefremova (1907-1972). Njun najbolj znan roman Piknik na robu ceste (Пикник на обочине) je leta 1978 Andrej Arsenjevič Tarkovski posnel v znamenitem filmu Stalker (Сталкер).

Arkadij je leta 1949 diplomiral na Moskovskem vojaškem inštitutu tujih jezikov s področja anglistike in japonistike. Do leta 1955 je kot prevajalec služil v oboroženih silah ZSSR.

Boris je diplomiral iz astronomije na Mehansko-matematični fakulteti Lenigrajske državne univerze in delal na Observatoriju Pulkovo. Od leta 1960 sta bila oba profesionalna pisatelja.

V tujini so prevedli več njunih del, vendar nikakor niso dosegla takšne pohvale in slave kot v domovini. Delno so krivi slabi prevodi, ki so poskušali prevajati pogovorno ruščino v jezik, ki ne podpira dobro svoje slovnične zgradbe. Drugi razlog je, da je za razlikovanje nasprotja in odklanjanja enoličnosti, ki je razvidno v vsakem delu Strugackih, absolutno nujno osnovno razumevanje okorelega nazora stalinistične oblike vladanja. Veliko smešnega izhaja iz kulturnih in književnih namigovanj, kot je to razvidno v delu Ponedeljek se začne v soboto (Понедельник начинается в субботу) iz leta 1964.

Vredno je omeniti, da sta brata Strugacki bila in sta še vedno priljubljena v mnogih državah, vključno s Poljsko in Nemčijo, kjer je moč dobiti njuna prevedena dela tako v Zahodni, kakor v Vzhodni Nemčiji. Leta 1989 je nemški režiser Peter Fleischmann po njunem odličnem romanu Težko je biti bog (Трудно быть богом) posnel istoimenski film z izvirnim naslovom Es ist nicht leicht ein Gott zu sein. Kritiki so navajali, da niti približno ni dosegel kakovosti romana. Aleksej Jurjevič German je leta 2006 posnel drugo različico filma.

## [uredi] Priznanja

Brata Strugacki sta bila leta 1987 častna gosta Svetovnega zborovanja ZF (Worldcona) v Brightonu v Angliji.

### [uredi] Poimenovanja

Po njima se imenuje asteroid 3054 Strugackija, ki ga je leta 1977 odkril Nikolaj Stepanovič Černih.

1. knjiga izbranih del bratov Strugacki

## [uredi] Izbrana dela

### [uredi] Romani in povesti

- Od zunaj (Извне) (1958), povest,
- Dežela škrlatnih oblakov (Страна багровых туч) (1959),
- Pot na Amaltejo (Путь на Амальтею) (1959), povest,
- Pripravniki (Tahmasib) (Стажёры) (1962),
- Vrnitev (Poldan, 22. stoletje) (Возвращение (Полдень, XXII век)) (1962), povest
- Poskus bega (Попытка к бегству) (1962), povest,
- Oddaljena mavrica (Далекая Радуга) (1963),
- Bedni zli ljudje (Бедные злые люди) (1963),
- Težko je biti bog (Трудно быть богом) (1964),
- Ponedeljek se začne v soboto (Понедельник начинается в субботу) (1964),
- Grabežjive stvari stoletja (Хищные вещи века) (1965),
- Povest o Trojki (Сказка о Тройке) (1967),
- Drugi vpad marsovcev (Второе нашествие марсиан) (1967),
- Polž na strmini (Улитка на склоне) (1968),
- Grdi labodi (Гадкие лебеди) (1968),
- Pritlikavček (Малыш) (1971),
- Naseljeni otok (Обитаемый остров) (1971),
- Piknik na robu ceste (Пикник на обочине) (1972), (prevod Drago Bajt, Prešernova družba, Ljubljana 1983), (COBISS),
- Fant iz podzemlja (Парень из преисподней) (1973), povest,
- Hotel »Pri poginulem alpinistu« (Отель "У Погибшего Альпиниста") (1974),
- Mesto zapisano smrti (Град обречённый) (1975),
- Milijardo let do konca sveta (За миллиард лет до конца света) (1976-1977),
- Časovni pohajkovalci (Волны гасят ветер - Valovi gasijo veter) (1976), (prevod Robert Graden, Založniški atelje Blodnjak, Ljubljana 2002), (COBISS),
- Hrošč v mravljišču (Жук в муравейнике) (1979-1980), (prevod Drago Bajt, Tehniška založba Slovenije, Ljubljana 1986), (COBISS),
- Povest o družbi in nedružbi (Повесть о дружбе и недружбе) (1980),
- Hroma usoda (Хромая судьба) (1986),
- Preobremenjeni z zlom ali Štirideset let pozneje (Отягощённые злом, или Сорок лет спустя) (1988).

## [uredi] Ekranizacije del

- Hotel »Pri poginulem alpinistu« (Отель "У Погибшего Альпиниста") (1979, režija G. Kromanov),
- Stalker (Сталкер) (1978, režija Andrej Arsenjevič Tarkovski),
- Čarovnik (Чародеи) (1979, režija Konstantin Leonidovič Bromberg),
- Pisma mrtvega človeka (Письма мёртвого человека) (1986),
- Dnevi mrka (Дни затмения) (1988, režija A. Sukurov),
- Težko je biti bog (Es ist nicht leicht ein Gott zu sein) (1989, režija Peter Fleischmann),
- Skušnjava B. (Искушение Б.) (1990, režija A. Sirenko),
- Težko je biti bog (Трудно быть богом) (2006, režija Aleksej Jurjevič German),
- Grdi labodi (Гадкие лебеди) (2006, režija Konstantin Sergejevič Lopušanski).

## [uredi] Glej tudi

- seznam ruskih pisateljev
- seznam ruskih scenaristov
- 22. stoletje
- 23. stoletje
- vesolje poldneva (мир полдня)
- Maksim Kammerer (Максим Каммерер)
- planeti v znanstveni fantastiki

## [uredi] Zunanje povezave

- Arkadij in Boris Strugacki (uradna stran) (v ruščini in angleščini)
- Dela in izbrani prevodi Arkadija in Borisa Strugackega (v ruščini)

  Ta biografski članek o književniku je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../a/r/k/Arkadij_in_Boris_Strugacki_e5fe.html«

Kategorije: Škrbine o književnikih | Rojeni leta 1925 | Rojeni leta 1933 | Umrli leta 1991 | Živeči ljudje | Pisatelji ZF | Ruski pisatelji | Ruski scenaristi | Ljudje, po katerih so poimenovali asteroid

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Česky
- Deutsch
- English
- Esperanto
- Suomi
- Français
- Magyar
- Italiano
- 日本語
- ‪Norsk (bokmål)‬
- Polski
- Русский
- Slovenčina
- Svenska
- Türkçe